́е у́бѡ смире́ніе, є́же любвѐ ра́ди къ на́мъ неизрече́ннымъчеловѣколю́біемъ воспрія́тъ гдс̑ь, а́ще всегда̀ незабве́ннѡ разсмотрѣва́еши, то́ єсть, въ ложесна́хъ бг҃а сло́ва вселе́ніе, воспрія́тіе человѣ́ка, рожде́ніе ѿ жены̀, тѣле́снагѡ во́зраста по ча́сти растѣ́ніе, безче́стіе, доса̂ды, поношє́нія, поруга̂нія, укорє́нія, біє́нія, ѡплева̂нія, насмѣя́ніе, наруга́ніе, червле́нную хламѵ́ду, терно́вый вѣне́цъ, князе́й на него̀ изрече́ніе, беззако́нныхъ іудє́й єдиноплеме́нныхъ су́щихъ на него̀ вопи́тіе:̀, возмѝ, распнѝ єго̀:крс̑тъ, гво́здіе, копіѐ, напая́ніе ѻ́цтомъ и же́лчемъ, торжествова́ніе язы́кѡвъ, насмѣя́ніе тѣ́хъ, ѝже хожда́ху и глаго́лаху: а́ще сн҃ъ єсѝ бж҃ій, сни́ди со креста̀, и вѣ́руемъ въ тя̀:и прѡ́чія стра̂сти, я̀же на́съ ра́ди претерпѣ̀: распя́тіе, сме́рть, тридне́вное во гро́бѣ погребе́ніе, во а́дъ соше́ствіе, та́же страсте́й приплѡ́дія яковы̂ и кі̂я; то́ єсть, изъ̑ ме́ртвыхъ воскресе́ніе, а́да и сме́рти плѣне́ніе, ше́дшихъ съ гдс̑емъ ду́шъ на небеса̀ вознесе́ніе, ѡдесну́ю ѻц҃а̀ сѣдѣ́ніе, превы́ше вся́кагѡ нача́льства и вла́сти, и вся́кагѡ и́мене имену́емагѡ, че́сть и сла́ву, всѣ́хъ а́гг҃лъ поклоне́ніе пе́рвенцу ме́ртвыхъ, вины̀ ра́ди страсте́й,по апо́стольскому сло́ву глаго́лющему:̀ да му́дрствуется въ ва́съ, є́же и во хрс̑тѣ̀ іи҃сѣ, и́же во ѡ́бразѣ бж҃іи сы́й, не восхище́ніемъ непщева̀ бы́ти ра́венъ бг҃у, но себѐ ума́лилъ, зра́къ раба̀ пріи́мъ, въ подо́біи человѣ́честѣмъ бы́въ, и ѡ́бразомъ ѡбрѣ́теся, я́коже человѣ́къ, смири́лъ себѐ, послушли́въ бы́въ да́же до сме́рти, сме́рти же крс̑тныя